****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 5**

Madonā

2025. gada 15. maij

Sēde sasaukta plkst. 12.00

Sēdi atklāj plkst. 12.00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētāja Zigfrīds Gora

**Protokolē**: lietvede Līga Rieksta

**Sēdē piedalās deputāti:** Zigfrīds Gora, Arvīds Greidiņš, Artūrs Grandāns, Sandra Maksimova, Artūrs Čačka, Valda Kļaviņa, Iveta Peilāne.

**Sēdē nepiedalās deputāti:** Māris Olte, Rūdolfs Preiss – attaisnotu iemeslu dēļ.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Liene Ankrava – Finanšu nodaļas vadītāja, Artūrs Leimanis – informācijas tehnoloģijas administrators, Gundega Puķīte – vecākā izglītības darba speciāliste, Inese Juhnoviča – vecākā izglītības darba speciāliste.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs.

Pieaicinātās personas: Guntis Lazda – Andreja Eglīša Ļaudonas pamatskolas direktors, Jolanta Stepiņa – Liezēres pamatskolas direktore, Ilga Gailuma – Bērzaunes pamatskolas direktore, Lidija Butlere – Madonas pilsētas vidusskolas direktores vietniece izglītības jomā, Daiga Maderniece – Praulienas pagasta pirmsskolas izglītības iestādes “Pasaciņa” vadītāja, Daiga Elga Ābola – Madonas pilsētas pirmsskolas izglītības iestādes “Saulīte” vadītāja, Mārīte Caune - Madonas novada Sociālā dienesta Sociālā darba nodaļas vadītāja.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

ZIŅO: *Arnita Krīgere*

**2. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

ZIŅO: *Arnita Krīgere*

**3. Par Madonas pilsētas vidusskolas iekšējo noteikumu “Kārtība, kādā izglītojamie tiek uzņemti Madonas pilsētas vidusskolas vispārējās vidējās izglītības programmās” saskaņošanu**

ZIŅO: *Solvita Seržāne*

**4. Par Cesvaines vidusskolas iekšējo noteikumu “Izglītojamo uzņemšanas kārtība Cesvaines vidusskolas vidējās izglītības programmā” saskaņošanu**

ZIŅO: *Solvita Seržāne*

**5. Par Bērzaunes pamatskolas attīstības plāna 2025.–2027.gadam saskaņošanu**

ZIŅO: *Solvita Seržāne*

**6. Par Andreja Eglīša Ļaudonas pamatskolas attīstības plāna 2024./2025.–2026./2027.gadam saskaņošanu**

ZIŅO: *Solvita Seržāne*

**7. Par Madonas novada pašvaldības noteikumu Nr. 19 “Interešu izglītības programmu īstenošanas principi, kārtība un kritēriji valsts mērķdotācijas finansējuma sadalei” atzīšanu par spēku zaudējušiem**

ZIŅO: *Solvita Seržāne*

**8. Par atbrīvošanu no telpu nomas**

ZIŅO: *Solvita Seržāne*

**9. Par atļaujas izsniegšanu neformālās izglītības programmas īstenošanai**

ZIŅO: *Solvita Seržāne*

**10. Informatīvais jautājums. Par diennakts grupu darbību pirmsskolas izglītības iestādēs**

ZIŅO: *Solvita Seržāne*

**11. Informatīvais jautājums par aktualitātēm izglītības procesos**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

Sēdes vadītāja aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Apstiprināt 2025. gada 15. maija Madonas novada pašvaldības domes Izglītības un jaunatnes komitejas sēdes darba kārtību.

**1. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

*ZIŅO: Arnita Krīgere*

*SAGATAVOTĀJS: Liene Ankrava*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar “Pašvaldību likumu” 10. panta 1. punktu “Dome ir tiesīga izlemt ikvienu pašvaldības kompetences jautājumu” 2.2. d “citiem pašvaldības sniegtajiem pakalpojumiem” punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt, maksu par pakalpojumiem.

Lūdzam izskatīt un veikt grozījumus Madonas novada pašvaldības domes lēmumā 29.09.2022. Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.), nosakot maksas pakalpojumu par Dublikāta izsniegšanu par vispārējās vidējās izglītības un vispārējās pamatizglītības ieguvi.

Veicot aprēķinu un ņemot vērā izmaksas dublikāta cena bez PVN EUR 15,91

|  |  |  |  |
| --- | --- | --- | --- |
| Dokumenta sagatavošana | 12,80 EUR | + 21% PVN | 15,49 |
| Veidlapa (apliecība) | 0,25 EUR | + 21% PVN | 0,30 |
| Veidlapa (sekmju izraksts) | 0,10 EUR | + 21% PVN | 0,12 |
| Kopā |  |  | EUR 15,91 |

Noklausījusies sniegto informāciju, pamatojoties uz “Pašvaldību likumu” 10.pantu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības 2022. gada 29.septembra lēmuma Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.), pielikumā Nr. 19 “Madonas novadā sniegtie maksas pakalpojumi un to cenrādis”

1.1. Papildināt ar punktu Nr.8 un izteikt to šādā redakcijā:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| 8. | Dublikāta izsniegšana par vispārējās vidējās izglītības vai vispārējās pamatizglītības ieguvi (apliecība un sekmju izraksts) | 1 gabals | 12,40 | 2,60 | 15,00 |

1.2. Maksas pakalpojumu cenrāža grozījumi stājas spēkā ar 01.06.2025.

**2. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

*ZIŅO: Arnita Krīgere*

*SAGATAVOTĀJS: Liene Ankrava*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar “Pašvaldību likumu” 10. panta 1. punktu “Dome ir tiesīga izlemt ikvienu pašvaldības kompetences jautājumu” 2.2. d “citiem pašvaldības sniegtajiem pakalpojumiem” punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt, maksu par pakalpojumiem.

Madonas pilsētas vidusskolai Saules ielā 34a-9 ir skolas internāta telpas, kuras tiek izmantotas mācību procesa nodrošināšanai Madonas pilsētas vidusskolas skolēniem.

Laikā, kad internāta telpas neizmanto Madonas pilsētas vidusskolas skolēni, tās ir iespējams īslaicīgi izmantot citu Madonas pilsētas vidusskolas, Madonas novada pasākumu atbalstam (pasākumu dalībnieku, vieslektoru, nodarbību vadītāju izmitināšanai).

Centrālās administrācijas Finanšu nodaļa ir veikusi aprēķinus, lai noteiktu maksu telpu nomai Saules ielā 34a-9, Madonā. Ņemot vērā visas izmaksas aprēķinātā nomas maksa diennaktī 1 personai ar PVN EUR 5,72 (Pielikumā)

Noklausījusies sniegto informāciju, pamatojoties uz “Pašvaldību likumu” 10.pantu, noklausījusies Madonas pilsētas vidusskolas direktores sniegto informāciju atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības 2022. gada 29.septembra lēmuma Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.), pielikumā Nr. 9 “Madonas apvienības pārvaldes un Madonas pilsētas teritorijas iestāžu sniegtie maksas pakalpojumi un to cenrādis”

1.1. Punktu Nr.4.2. “Madonas pilsētas vidusskolas telpu izmantošana” grozīt un izteikt jaunā redakcijā papildinot ar punktiem:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| 4.2.14. | Internāta telpu noma, Saules ielā 34a-9, Madonā (ar palīgtelpām) | | | | |
| 4.2.14.1. | Vienai personai gultas vieta bez gultasveļas | No 14:00 līdz nākošās dienas 12:00 | 4,96 | 1,04 | 6,00 |
| 4.2.14.2. | Vienai personai gultas vieta ar gultasveļu | No 14:00 līdz nākošās dienas 12:00 | 6,20 | 1,30 | 7,50 |
| 4.2.14.3. | Viena istaba (6 gultas vietas) bez gultasveļas | No 14:00 līdz nākošās dienas 12:00 | 16,53 | 3,47 | 20,00 |
| 4.2.14.4. | Viena istaba (6 gultas vietas) ar gultasveļu | No 14:00 līdz nākošās dienas 12:00 | 20,66 | 4,34 | 25,00 |
| 4.2.14.5. | Visa internāta izmantošana bez gultasveļas | No 14:00 līdz nākošās dienas 12:00 | 41,32 | 8,68 | 50,00 |
| 4.2.14.6. | Visa internāta izmantošana ar gultasveļu | No 14:00 līdz nākošās dienas 12:00 | 53,72 | 11,28 | 65,00 |

1.2. Maksas pakalpojumu cenrāža grozījumi stājas spēkā ar 01.06.2025.

**3. Par Madonas pilsētas vidusskolas iekšējo noteikumu “Kārtība, kādā izglītojamie tiek uzņemti Madonas pilsētas vidusskolas vispārējās vidējās izglītības programmās” saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Madonas pilsētas vidusskolas 2025. gada 7. maija vēstule Nr. 01-35/05 (Madonas novada pašvaldības lietvedībā reģistrēta 2025. gada 7. maijā ar Nr. 2.1.3.1/25/1794), kurā lūgts izskatīt un saskaņot Madonas pilsētas vidusskolas iekšējos noteikumus “Kārtība, kādā izglītojamie tiek uzņemti Madonas pilsētas vidusskolas vispārējās vidējās izglītības programmās”.

Saskaņā ar Vispārējās izglītības likuma 41. panta otro daļu vidējās izglītības iestādēs uzņem izglītojamos vidējās izglītības programmas 10. klasē un brīvajās vietās 11. un 12. klasē, ievērojot Ministru kabineta noteiktos nosacījumus un kārtību izglītojamo uzņemšanas organizēšanai un norisei. Savukārt, Vispārējās izglītības likuma Pārejas noteikumu 58. punkts nosaka, ka pašvaldību vispārējās vidējās izglītības iestādes izglītojamos 2025./2026. mācību gadam uzņem atbilstoši to noteiktiem un ar dibinātāju saskaņotiem izglītojamo uzņemšanas noteikumiem.

Noklausījusies sniegto informāciju, pamatojoties uz Vispārējās izglītības likuma 41. panta otro daļu un Pārejas noteikumu 58. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Madonas pilsētas vidusskolas iekšējos noteikumus “Kārtība, kādā izglītojamie tiek uzņemti Madonas pilsētas vidusskolas vispārējās vidējās izglītības programmās”.
2. Kontroli par lēmuma izpildi uzdot Madonas novada Centrālās administrācijas Izglītības pārvaldes vadītājai S. Seržānei.

**4. Par Cesvaines vidusskolas iekšējo noteikumu “Izglītojamo uzņemšanas kārtība Cesvaines vidusskolas vidējās izglītības programmā” saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Madonas pilsētas vidusskolas 2025. gada 8. maija vēstule Nr. 1-11/05 (Madonas novada pašvaldības lietvedībā reģistrēta 2025. gada 9. maijā ar Nr. 2.1.3.1/25/1830), kurā lūgts izskatīt un saskaņot Cesvaines vidusskolas iekšējos noteikumus “Izglītojamo uzņemšanas kārtība Cesvaines vidusskolas vidējās izglītības programmā”.

Saskaņā ar Vispārējās izglītības likuma 41. panta otro daļu vidējās izglītības iestādēs uzņem izglītojamos vidējās izglītības programmas 10. klasē un brīvajās vietās 11. un 12. klasē, ievērojot Ministru kabineta noteiktos nosacījumus un kārtību izglītojamo uzņemšanas organizēšanai un norisei. Savukārt, Vispārējās izglītības likuma Pārejas noteikumu 58. punkts nosaka, ka pašvaldību vispārējās vidējās izglītības iestādes izglītojamos 2025./2026. mācību gadam uzņem atbilstoši to noteiktiem un ar dibinātāju saskaņotiem izglītojamo uzņemšanas noteikumiem.

Noklausījusies sniegto informāciju, pamatojoties uz Vispārējās izglītības likuma 41. panta otro daļu un Pārejas noteikumu 58. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Cesvaines vidusskolas iekšējos noteikumus “Izglītojamo uzņemšanas kārtība Cesvaines vidusskolas vidējās izglītības programmā”.

2. Kontroli par lēmuma izpildi uzdot Madonas novada Centrālās administrācijas Izglītības pārvaldes vadītājai S. Seržānei.

**5. Par Bērzaunes pamatskolas attīstības plāna 2025.–2027. gadam saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Bērzaunes pamatskolas 2025. gada 12. maija vēstule Nr. 1-09/3 (Madonas novada pašvaldības lietvedībā reģistrēta 2025. gada 12. maijā ar Nr. 2.1.3.1/25/1868), kurā lūgts izskatīt un saskaņot Bērzaunes pamatskolas attīstības plānu 2025.–2027. gadam.

Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.

Attīstības plānā Bērzaunes pamatskola ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.

Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Bērzaunes pamatskolas attīstības plānu 2025.–2027. gadam.
2. Kontroli par lēmuma izpildi uzdot Madonas novada pašvaldības izpilddirektoram U.Fjodorovam.

**6. Par Andreja Eglīša Ļaudonas pamatskolas attīstības plāna 2024./2025.–2026./2027.gadam saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Andreja Eglīša Ļaudonas pamatskolas 2025. gada 13. maija vēstule Nr. 1-10/25/10 (Madonas novada pašvaldības lietvedībā reģistrēta 2025. gada 13. maijā ar Nr. 2.1.3.1/25/1888), kurā lūgts izskatīt un saskaņot Andreja Eglīša Ļaudonas pamatskolas attīstības plānu 2024./2025.–2026./2027. gadam.

Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.

Attīstības plānā Andreja Eglīša Ļaudonas pamatskola ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.

Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Andreja Eglīša Ļaudonas pamatskolas attīstības plānu 2024./2025.–2026./2027. gadam.
2. Kontroli par lēmuma izpildi uzdot Madonas novada pašvaldības izpilddirektoram U.Fjodorovam.

**7. Par Madonas novada pašvaldības noteikumu Nr. 19 “Interešu izglītības programmu īstenošanas principi, kārtība un kritēriji valsts mērķdotācijas finansējuma sadalei” atzīšanu par spēku zaudējušiem**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2022. gada 24. maijā ar lēmumu Nr. 310 (protokols Nr. 12, 48. p.) apstiprinājusi Madonas novada pašvaldības noteikumus Nr. 19 “Interešu izglītības programmu īstenošanas principi, kārtība un kritēriji valsts mērķdotācijas finansējuma sadalei”.

Noteikumu izdošanas tiesiskais pamatojums ietver atsauci uz šobrīd spēku zaudējušā likuma “Par pašvaldībām” 41. panta pirmās daļas 2. punktu, kā arī Ministru kabineta noteikumiem, kam redakcionāli grozīts to nosaukums. Sākot no 2024. gada 1. septembra spēkā stājies arī jaunais interešu izglītības klasifikators, kas nozīmē, ka būtiski mainījušās jomas, pēc kādām klasificē interešu izglītības programmas, tādēļ noteikumi būtu izsakāmi jaunā redakcijā.

Saskaņā ar Madonas novada pašvaldības 2024. gada 29. februāra saistošo noteikumu Nr.7 “Madonas novada pašvaldības nolikums” 32.2. punktu pašvaldības izpilddirektors izdod pašvaldības administrācijai saistošus pārvaldes dokumentus un iekšējos normatīvos aktus, tādēļ interešu izglītības programmu īstenošanas principus, kārtību un kritērijus, kādā Madonas novada pašvaldībā tiks sadalīta valsts mērķdotācijas interešu izglītības programmu īstenošanai, noteiks pašvaldības izpilddirektora apstiprināti noteikumi.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atzīt par spēku zaudējušiem ar Madonas novada pašvaldības domes 2022. gada 24. maija lēmumu Nr. 310 (protokols Nr. 12, 48.p.) apstiprinātos Madonas novada pašvaldības noteikumus Nr. 19 “Interešu izglītības programmu īstenošanas principi, kārtība un kritēriji valsts mērķdotācijas finansējuma sadalei”.

**8. Par atbrīvošanu no telpu nomas**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Liene Ankrava, Solvita Seržāne*

*S. Seržāne informē, ka nometni rīko Jāņa Norviļa Madonas Mūzikas skola. L. Ankrava informē, ka tādā gadījumā šis jautājums nav jāizskata sēdē. Madonas novada pašvaldība nevar maksāt paši sev. L. Ankrava iesaka skolu vadītājiem vienoties par nometnes organizēšanu. Telpas Madonas novada pašvaldības iestādēm, citās Madonas novada pašvaldības iestādēs ir bez maksas.*

*Pēc L. Ankravas sniegtās informācijas, par šo jautājumu nebalso.*

Lēmuma projekts:

Madonas novada pašvaldībā saņemts Jāņa Norviļa Madonas Mūzikas skolas direktora M. Berga 13.05.2025. iesniegums Nr. 1-13/74 (reģistrēts Madonas novada pašvaldībā 13.05.2025. Nr. 2.1.3.1./25/1890), ar lūgumu atbrīvot no telpu pūtēju orķestra “Vivo” nometni Praulienas pamatskolā.

Pūtēju orķestris gatavojas Dziesmu svētkiem, t.sk. konkursam, kas notiks Rīgā 2025. gada 1. jūlijā. Lai kvalitatīvi varētu sagatavoties, no 18. līdz 21.jūnijam tiek rīkota 4 dienu nometne Praulienas pamatskolā.

Nometne tika pieteikta Madonas novada pašvaldības izsludinātajam projektu konkursam nometņu organizēšanai, taču neguva finansiālu atbalstu.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot no telpu nomas Jāņa Norviļa Madonas Mūzikas skolas pūtēju orķestra “Vivo” organizēto nometni laikā posmā no 2025.gada 18. līdz 21. jūnijam Praulienas pamatskolā.

**9. Par atļaujas izsniegšanu neformālās izglītības programmas īstenošanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt atļauju neformālās izglītības programmas īstenošanai.**

Lēmuma projekts:

Madonas novada pašvaldībā saņemts SIA “I.T.AKADĒMIJA” vadītājas Ingūnas Tihomirovas 13.05.2025. iesniegums (reģistrēts Madonas novada pašvaldībā 14.05.2025. Nr.2.1.3.1/25/\_\_\_) ar lūgumu izsniegt atļauju neformālās izglītības programmai “Kanisterapijas pamati – ievads patstāvīgu kanisterapijas nodarbību sagatavošanā ar suni - terapeitu” (80 stundas), kura tiks īstenota Madonas pilsētā.

Noklausījusies sniegto informāciju, saskaņā ar Ministru kabineta 13.07.2023. noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izsniegt atļauju neformālās izglītības programmai “Kanisterapijas pamati – ievads patstāvīgu kanisterapijas nodarbību sagatavošanā ar suni - terapeitu”, 80 stundu programma.

2. Uzdot Madonas novada pašvaldības izpilddirektoram izsniegt atļauju 1.punktā minētajai neformālās izglītības programmai un tās īstenošanai.

3. Anulēt izsniegto atļauju neformālās izglītības programmai “Speciālists kanisterapijā”, 80 stundu programma.

**10. Informatīvais jautājums: Par diennakts grupu darbību pirmsskolas izglītības iestādēs**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Solvita Seržāne, Daiga Maderniece, Daiga Elga Ābola, Jolanta Stepiņa, Gundega Puķīte, Zigfrīds Gora*

*S. Seržāne informē, ka pirms daudziem gadiem atvērtās diennakts grupas Madonas novada izglītības iestādēs, tika atvērtas kā atblasts ģimenēm.*

*D. Maderniece informē, Praulienas pagasta PII “Pasaciņa”, šobrīd ir 11 bērni, kuriem nepieciešams šis pakalpojums. Iemesli, kādēļ diennakts grupu izmanto ir dažādi – nav transporta, strādā diennakts darbu, viena vecāka ģimene.*

*D. Ābola informē, Madonas pilsētas PII “Saulīte” sarakstā ir 21 bērns. Ikdienā diennakts grupā paliek 5 – 7 bērni, ir bērni, kuri paliek līdz plkst. 22.00, ja vecāks strādā. Skatoties faktiskās adreses, tās pārsvarā ir Madonas pilsēta, Sarkaņu, Praulienas Mārcienas un Cesvaines pagasti. Šobrīd diennakts grupas nav tādā statusā kādā tās tika veidotas pirms divdesmit gadiem. D. Ābola aicina deputātus pārdomāt, kādā veidā būtu iespējams organizēt nelielu stundu skaitu. Vecāki neizmanto šo pakalpojumu ļaunprātīgi, bērnu atstāšana nakts grupā saistās ar vecāku darbu – slimnīcā, lielveikalā. Situācijas ir dažādas.*

*J. Stepiņa informē, Liezēres pamatskolas pirmsskolas izglītības diennakts grupā šobrīd nepaliek neviens bērns. Pateicoties pašvaldības nodrošinātam transportam, visus bērnus ir iespējams nogādāt mājās.*

*S. Seržāne informē, ir nepieciešams izstrādāt striktus noteikumus, lai nebūtu tā, ka vecāki apzināti atstāj bērnu diennakts grupā. Bezmaksas transports, bērnu nogādāšanai izglītības iestādē, tiek nodrošināts visā novadā. Bērna vajadzības ir prioritāte, bērnam ir nepieciešams būt ģimenē. S. Seržāne uzskata, ka dežūrgrupu organizēšana kādā no bērnudārziem varētu būt risinājums, bet ne ilgāk kā līdz plkst. 22.00. Lai varētu apmeklēt diennakts grupu, būs nepieciešama izziņa no sociālā dienesta un darba vietas.*

*G. Puķīte informē, ar Viedās administrācijas un reģionālās attīstības ministriju bija diskusija un saskaņojums, ka šajās grupās uzņem tikai ar sociālā dienesta saskaņojumu.*

*Z. Gora uzskata, ka atbalsts ģimenēm ir jāsaglabā, bet ar stingriem noteikumiem.*

*Diskusija par šo jautājumu tiks turpināta nākamajā Izglītības un jaunatnes lietu komitejas sēdē.*

**11. Informatīvais jautājums par aktualitātēm izglītības procesos**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Solvita Seržāne*

*S. Seržāne informē, par plānotajiem pasākumiem. Apkopota informācija, par izlaidumiem skolās.*

*S. Seržāne informē par, ka notiek aktīva gatavošanās Bērnu dziesmu un deju svētkiem. No Madonas novada svētkos piedalīsies visi kori.*

*S. Seržāne informē, 5. jūnijā plkst. 18.00, notiks dokumentālās filmas “Dziesmu avoti 1866” pirmizrāde.*

*XIII Latvijas Skolu jaunatnes dziesmu un deju svētku gājienā, Madonas novads ies pirmais.*

Sēdi slēdz 13:57

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta